CELEX: 32016R2283
Language: mt
Date: 2016-08-22 00:00:00
Title: Regolament Delegat tal-Kummissjoni (UE) 2016/2283 tat-22 ta' Awwissu 2016 li jikkoreġi l-verżjoni lingwistika Ġermaniża tar-Regolament Delegat tal-Kummissjoni (UE) 2015/35 u jissupplimenta d-Direttiva 2009/138/KE tal-Parlament Ewropew u tal-Kunsill dwar il-bidu u l-eżerċizzju tan-negozju tal-Assigurazzjoni u tar-Riassigurazzjoni (Solvibbiltà II) (Test b'rilevanza għaż-ŻEE )

20.12.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 346/111
            
         REGOLAMENT DELEGAT TAL-KUMMISSJONI (UE) 2016/2283
   tat-22 ta' Awwissu 2016
   li jikkoreġi l-verżjoni lingwistika Ġermaniża tar-Regolament Delegat tal-Kummissjoni (UE) 2015/35 u jissupplimenta d-Direttiva 2009/138/KE tal-Parlament Ewropew u tal-Kunsill dwar il-bidu u l-eżerċizzju tan-negozju tal-Assigurazzjoni u tar-Riassigurazzjoni (Solvibbiltà II)
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva 2009/138/KE tal-Parlament Ewropew u tal-Kunsill tal-25 ta' Novembru 2009 dwar il-bidu u l-eżerċizzju tan-negozju tal-Assigurazzjoni u tar-Riassigurazzjoni (Solvibbiltà II) (1) u b'mod partikolari l-Artikolu 31(4), l-Artikolu 35(9), l-Artikolu 50(1)(a), l-Artikolu 50(1)(b), l-Artikolu 50(2)(a), l-Artikolu 50(2)(b), l-Artikolu 56, l-Artikolu 92(1), l-Artikolu 92(1a), l-Artikolu 97(1), l-Artikolu 109a(5), l-Artikolu 111(1)(a) sa (c), l-Artikolu 111(1)(f), l-Artikolu 111(1)(h), l-Artikolu 111(1)(k), l-Artikolu 111(1)(l), l-Artikolu 111(1)(o), l-Artikolu 211(2), l-Artikolu 244(4) u l-Artikolu 244(5) tagħha,
   Billi:
   
               (1)
            
            
               Il-verżjoni bil-lingwa Ġermaniża tar-Regolament Delegat tal-Kummissjoni (UE) 2015/35 (2) fiha żball fl-Artikolu 71(1)(l)(i) u fl-Artikolu 73(1)(g)(i) dwar l-arranġamenti legali jew kuntrattwali għall-karatteristiċi li jiddeterminaw il-klassifikazzjoni tal-entrati ta' fondi proprji bażiċi.
            
         
               (2)
            
            
               Il-verżjoni bil-lingwa Ġermaniża ta' dak ir-Regolament fiha żbalji ta' kontroreferenzi fl-Artikolu 73(3). L-Artikolu 73(3) jistipula l-punti tal-Artikolu 73(1) li fihom ir-referenzi għar-Rekwiżit Kapitali tas-Solvenza għandhom jinqraw bħala referenzi għar-Rekwiżit Kapitali Minimu meta n-nuqqas ta' konformità mar-Rekwiżit Kapitali Minimu jseħħ qabel in-nuqqas ta' konformità mar-Rekwiżit Kapitali tas-Solvenza.
            
         
               (3)
            
            
               Il-verżjoni bil-lingwa Ġermaniża ta' dak ir-Regolament, preċiżament fl-Artikolu 104(3), bi żball tistabbilixxi perjodu minimu għal duri
                   msemmi fl-Artikolu 104(1)(e) minflok ma tistabbilixxi perjodu minimu għal duri
                   msemmi fl-Artikolu 104(2).
            
         
               (4)
            
            
               Il-verżjoni bil-lingwa Ġermaniża ta' dak ir-Regolament, preċiżament fl-ewwel subparagrafu tal-Artikolu 186(2), bi żball tistabbilixxi fattur ta' riskju gi
                   għal konċentrazzjoni tar-riskju tas-suq għal skopertura b'isem wieħed għal impriża tal-assigurazzjoni jew tar-riassigurazzjoni li għaliha jkun hemm disponibbli valutazzjoni tal-kreditu minn ECAI nominata, filwaqt li dan il-fattur ta' riskju għandu jingħata meta ma jkunx hemm disponibbli valutazzjoni tal-kreditu minn ECAI nominata.
            
         
               (5)
            
            
               Fil-verżjoni bil-lingwa Ġermaniża ta' dak ir-Regolament, preċiżament fil-kliem introduttorju tal-Artikolu 219(1)(e), bi żball il-kamp ta' applikazzjoni tad-dispożizzjoni ġie limitat peress li l-kelma “inklużi” ma ġietx tradotta.
            
         
               (6)
            
            
               Il-verżjoni bil-lingwa Ġermaniża ta' dak ir-Regolament, preċiżament fl-Artikolu 297(2)(f) tħalli barra l-kelma “impatt” fil-frażi “l-impatt ta' kwalunkwe parametru speċifiku għall-impriża”.
            
         
               (7)
            
            
               Fl-Artikolu 303 tal-verżjoni bil-lingwa Ġermaniża, it-termini “data ta' applikazzjoni” bi żball ġew tradotti bil-kliem Ġermaniż li jfisser “data tad-dħul fis-seħħ”.
            
         
               (8)
            
            
               Il-verżjoni bil-lingwa Ġermaniża ta' dak ir-Regolament fiha aktar żbalji minuri fil-premessa 53, l-Artikolu 63(4), it-titlu tal-Artikolu 68, l-Artikolu 70(1)(e)(i), l-Artikolu 83(2), l-Artikolu 84(2)(b), l-Artikolu 90(2)(b), l-Artikolu 103(2)(d), l-Artikolu 107(1)(b), l-Artikolu 108(b) u (c), l-Artikolu 112(1), l-Artikolu 124(1)(b), l-Artikolu 124(5)(a), l-Artikolu 130(3)(a), l-Artikolu 131(b), l-Artikolu 134(2) u (3), l-Artikolu 136(3), l-Artikolu 149(2)(b)(ii)(B), l-Artikolu 161(1), l-Artikolu 172(1)(a), l-Artikolu 176(1), l-Artikolu 177(2)(h)(i), l-Artikolu 177(2)(k), (l), (q) u (r), l-Artikolu 184(2)(b)(v), l-Artikolu 190(2), l-Artikolu 195(c), l-Artikolu 211(2)(c), l-Artikolu 211(4), l-Artikolu 217(5)(b), l-Artikolu 258(1)(a), (b), (h) u (l), l-Artikolu 258(2) u (3), l-Artikolu 259(1), l-Artikolu 260(1)(a)(i), l-Artikolu 260(1)(d)(iii), l-Artikolu 260(2), l-Artikolu 261(1)(c), l-Artikolu 261(2), l-Artikolu 263(a) — (c), l-Artikolu 264(3), l-Artikolu 266, l-Artikolu 267(2), l-Artikolu 267(4)(a) u (b), l-Artikolu 270(1), l-Artikolu 271(3)(a) u (b), l-Artikolu 272(1)(f) u (g), l-Artikolu 272(4), l-Artikolu 273(1), il-kliem introduttorju tal-Artikolu 274(4), l-Artikolu 274(4)(h) u (k), it-titlu tat-Taqsima 5, il-kliem introduttorju tal-Artikolu 275(1), l-Artikolu 275(1)(a) — (g), l-Artikolu 275(2)(g), l-Artikolu 275(3), l-Artikolu 290(2), it-titlu tal-Artikolu 293, l-Artikolu 293(1)(c) u (f), l-Artikolu 293(2), l-Artikolu 293(4), il-kliem introduttorju tal-Artikolu 294(1)(c), l-Artikolu 294(1)(c)(i) u (ii), il-kliem introduttorju tal-Artikolu 294(2), l-Artikolu 296(1)(a) u (b), l-Artikolu 296(3)(a) u (b), l-Artikolu 297(1)(a) — (d) u (g), l-Artikolu 297(4)(f), l-Artikolu 302(1), l-Artikolu 304(1)(c) u (d), it-titlu u l-ewwel subparagrafu tal-Artikolu 306, it-titlu tal-Artikolu 307, il-kliem introduttorju tal-Artikolu 307(2), l-Artikolu 307(2)(a) — (d), l-Artikolu 307(3)(b), l-Artikolu 307(4), l-Artikolu 308(1)(b), l-Artikolu 308(2)(a), l-Artikolu 308(5)(c), l-Artikolu 309(6), l-Artikolu 309(7)(a), l-Artikolu 312(1)(b), l-Artikolu 314(1)(a) — (c), l-Artikolu 314(2), l-Artikolu 317(1), l-Artikolu 318, l-Artikolu 325(2)(a), l-Artikolu 373, l-Artikolu 375(2), l-Artikolu 376(2)(c) u l-Artikolu 376(3)(e).
            
         
               (9)
            
            
               Għalhekk ir-Regolament Delegat (UE) 2015/35 għandu jiġi kkoreġut skont dan. Il-verżjonijiet lingwistiċi l-oħra mhumiex affettwati.
            
         
               (10)
            
            
               Il-ħtieġa li jkun hemm kundizzjonijiet ekwi għall-impriżi kollha tal-assigurazzjoni u tar-riassigurazzjoni, l-interessi prevalenti tas-suq intern kif ukoll iċ-ċertezza tad-dritt, jeħtieġu li dan ir-Regolament Delegat jibda japplika b'effett mit-18 ta' Jannar 2015, id-data tad-dħul fis-seħħ tar-Regolament Delegat (UE) 2015/35,
            
         ADOTTAT DAN IR-REGOLAMENT:
   Artikolu 1
   Jikkonċerna biss il-verżjoni bil-lingwa Ġermaniża.
   Artikolu 2
   Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   Għandu japplika mit-18 ta' Jannar 2015.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-22 ta' Awwissu 2016.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 335, 17.12.2009, p. 1.
   
      (2)  Ir-Regolament Delegat tal-Kummissjoni (UE) 2015/35 tal-10 ta' Ottubru 2014 li jissupplimenta d-Direttiva 2009/138/KE tal-Parlament Ewropew u tal-Kunsill dwar il-bidu u l-eżerċizzju tan-negozju tal-Assigurazzjoni u tar-Riassigurazzjoni (Solvibbiltà II) (ĠU L 12, 17.1.2015, p. 1).